కె.ఎ.అబ్రహాం

కురుదమన్నిల్ అబ్రహాం అబ్రహాం (1942 మార్చి 14 - 2021 అక్టోబరు 22)  భారతీయ ఇంటర్వెన్షనల్ కార్డియాలజిస్ట్, వైద్య రచయిత. ఆయన చెన్నైలోని సదరన్ రైల్వే ప్రధాన కార్యాలయ ఆసుపత్రిలో చీఫ్ కార్డియాలజిస్టుగా, సదరన్ రైల్వేలకు చీఫ్ మెడికల్ డైరెక్టరుగా పనిచేసాడు. అక్కడ ఆయన మొత్తం 25 సంవత్సరాలు పనిచేశాడు.
 విద్య, వృత్తి 
అబ్రహాం వెల్లూరులోని క్రిస్టియన్ మెడికల్ కాలేజ్ అండ్ హాస్పిటల్ నుండి పట్టభద్రుడయ్యాడు. 1971 ఇండో-పాకిస్తాన్ యుద్ధంలో భారత సైన్యంలో చేరి తన వృత్తి జీవితం ప్రారంభించాడు. 1971 ఇండో-పాకిస్తాన్ యుద్ధంలో దళాలకు సేవ చేశాడు. యుద్ధం తర్వాత తన చదువును తిరిగి ప్రారంభించి, ఇంటర్నల్ మెడిసిన్‌లో డిగ్రీ పొందాడు. 1973లో క్రిస్టియన్ మెడికల్ కాలేజ్ అండ్ హాస్పిటల్‌కు తిరిగి వచ్చాడు. 1978 లో ఆయన చెన్నైలో, పెరంబూరు లోని సదరన్ రైల్వే హెడ్‌క్వార్టర్స్ హాస్పిటల్‌లో చేరాడు. అక్కడ అప్పటి నుండి, 2002 లో ప్రభుత్వ ఉద్యోగం నుండి పదవీ విరమణ చేసే వరకూ పనిచేశాడు. ఆయన పదవీకాలంలో, ఈ ఆసుపత్రి ప్రతి సంవత్సరం 1000 కంటే ఎక్కువ ఓపెన్ హార్ట్ సర్జరీలను నిర్వహించే రిఫెరల్ హాస్పిటల్‌గా ఎదిగింది.

డాక్టర్ అబ్రహాం మరణించే వరకు చెన్నైలోని వనగరంలోని అపోలో స్పెషాలిటీ హాస్పిటల్స్‌లో మెడికల్ సర్వీస్ డైరెక్టర్‌గా పనిచేశారు.  

పెరంబూరు నుండి పదవీ విరమణ చేసిన తర్వాత, అబ్రహం ఫోర్టిస్ మలార్ హాస్పిటల్‌లో కార్డియాలజీ విభాగాధిపతిగా, చెన్నైలోని అపోలో హాస్పిటల్‌లో కన్సల్టెంట్ కార్డియాలజిస్ట్‌గా పనిచేశాడు. ఆయన పీర్-రివ్యూడ్ జాతీయ, అంతర్జాతీయ జర్నల్స్‌లో అనేక వ్యాసాలను ప్రచురించాడు. 1999లో భారత ప్రభుత్వం ఆయనకు నాల్గవ అత్యున్నత పౌర పురస్కారమైన పద్మశ్రీ ప్రదానం చేసింది.
 ఇవి కూడా చూడండి 

 కేకీ బైరామ్‌జీ గ్రాంట్ - హ్రుద్రోగ నిపుణుడు

 మూలాలు 

వర్గం:మలయాళీ పౌరులు
వర్గం:2021 మరణాలు
వర్గం:1942 జననాలు
వర్గం:కేరళ వైద్యులు
వర్గం:కార్డియాలజిస్టులు